CELEX: 62014TN0149
Language: mt
Date: 2014-03-05 00:00:00
Title: Kawża T-149/14: Rikors ippreżentat fil- 5 ta’ Marzu 2014 – Anastasiou vs Il-Kummissjoni u l-BĊE

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/31
            
         Rikors ippreżentat fil-5 ta’ Marzu 2014 – Anastasiou vs Il-Kummissjoni u l-BĊE
   (Kawża T-149/14)
   2014/C 159/41
   Lingwa tal-kawża: l-Ingliż
   
      Partijiet
   
   
      Rikorrent: Harry Anastasiou (Larnaca, Ċipru) (rappreżentanti: C. Paschalides, Solicitor, u A. Paschalides, avukat)
   
      Konvenuti: Il-Bank Ċentrali Ewropew u Il-Kummissjoni Ewropea
   
      Talbiet tar-rikorrent
   
   
               —
            
            
               tordna lill-konvenuti li jikkumpensaw lir-rikorrent taħt l-Artikolu 268 TFUE.
            
         
      Motivi u argumenti prinċipali
   
   Ir-rikorrenti ssostni li l-konvenuti kkawżawlu li jiċċaħħad mill-flus fil-kont tiegħu minħabba li wasslu għall-impożizzjoni prematura tal-għodda tar-rikapitalizzazzjoni fuq il-kont tiegħu mal-bank tiegħu bħala parti mill-kundizzjonijiet marbuta mal-assistenza finanzjarja mogħtija lil Ċipru fis-26 ta’ April 2013 skont l-Artikolu 13 tat-Trattat ta’ Mekkaniżmu Ewropew ta’ Stabbiltà tal-2012 kif ġej: a) il-konvenuti “manifestament u serjament eċċedew il-limiti” tas-setgħa tagħhom bħala istituzzjonijiet tal-Unjoni taħt l-Artikolu 136(3) TFUE; b) ċedew illegalment il-kontroll effettiv tal-funzjonijiet tagħhom bħala istituzzjonijiet tal-Unjoni; c) wasslu sabiex tiġi approvata l-għajnuna ta’ għodda tar-rikapitalizzazzjoni fuq depożiti ma’ Bank of Cyprus u ma’ Cyprus Popular Bank li ma ma ġewx trasposti fid-dritt tal-Unjoni; d) wasslu għal restrizzjonijiet fuq il-moviment ta’ flus li ostakola lid-detenturi ta’ kont milli jirtiraw u/jew jittrasferixxi l-fondi tagħhom lil istituzzjonijiet iktar siguri; u e) għamlu dan bi ksur tal-prinċipji ta’ ċertezza legali, ta’ ugwaljanza u tad-drittijiet tal-bniedem.